
servents de tots" (OT 4). I la formació 

"integral que s'Hi dóna, vol vertèbiar els 
quatres eixos bàsics de la formació 
humana, espiritual, intel.lectual i pasto- 
ral, dins un clima comunitari que afa- 
voreixi la resposta personal a la crida 
de Déu, deixant-se del tot disponibles a 
l'acció transformadora de la gràcia de 
l'Esperit Sant. 


seminaristes al Major i al llarg d'aquest 
any 1993 s'hauran ordenat 12 nous pre- 
veres i 9 diaques. Viuen en 3 grans 
comunitats, a l'edifici del Seminari del 
carrer de la Diputació, a les Corts i a la 
Sagrera, més els qui resideixen al 
Seminari Menor de La Conreria. 


l passat mes de novem- 
bre s'han acomplert els 400 anys que el 
bisbe Dimes Loris nomenava el primer 
Rector del Seminari Conciliar de 
Barcelona, Mn. Marc Esteve, atorgant- 
li com a lloc d'estudi i de residència 
dels seminaristes l'antic convent de 
Montalegre, de la Barcelona fora mura- 
lla. I per aquest motiu volem que tota la 
nostra Diòcesi celebri amb goig la con- 
tinuitat d'una institució cabdal per a la 
nostra Església diocesana. 


Aquella institució fundada ara fa 400 
anys ha donat origen amb el temps a 
diverses institucions ben presents a la 
vida eclesial, universitària, científica i 
social del nostre país: els dos Seminaris 
Major i Menor, les dues Facultats de 
Teologia i de Filosofia de Catalunya, el 
Museu Geològic del Seminari i la 
Biblioteca Pública Episcopal del 
Seminari, amb més de 400.000 volums. 


Hi haurà diverses celebracions d'aquest 
quart centenari al llarg del curs 93-94 
que us anirem informant puntualment. 
El 25 de novembre es va presentar ja el 
llibre que sobre el Seminari Conciliar 
ha escrit Mn. Enric Subirà i el dia 7 de 
gener tindrà lloc la trobada anual dels 
preveres, diaques i seminaristes, amb 
una conferència del bisbe de Santander, 
Mons. Josep Vilaplana i l'Eucaristia 
d'acció de gràcies per aquests 400 
anys, amb un dinar de germanor. 
Volem sobretot que els sacerdots ex- 
alumnes ben especialment, els amics i 
els benefactors del Seminari, i les 
comunitats cristianes trobin nous 
motius de pregària agraida, d'ajut i 
d'estima pel Seminari, la institució for- 
mativa dels pastors de la nostra 
Diòcesi, i alhora que aquestes celebra- 
cions signifiquin un renovat impuls a la 
pastoral vocacional. 


El lema per a aquest quart centenari - 
reproduit a la portada d'aquest número 
de "Portal Obert"- indica la finalitat 
primordial d'aquesta institució formati- 
va dels futurs preveres: "PER A 
ENVIAR PASTORS A LES COMU- 
NITATS". Al llarg d'aquest 400 anys 
no han mancat moltes vicissituts i difi- 
cultats, però el Senyor mai no ha deixat 
de donar-nos els pastors que l'Església 
necessitava. La promesa que ens va fer 
a través del profeta Jeremies, "us dona- 
ré pastors segons el meu cor" (3,15) 
no ha deixat d'acomplir-se. I tampoc no 
ho deixa de fer avui. 


La identitat profunda del Seminari és 
ser, a la seva manera, una continuació 
en l'Església, de l'íntima comunitat 
apostòlica formada entorn de Jesús" 
ens diu el Papa Joan Pau II al n. 60 de 
la seva Exhortació apostòlica postsino- 
dal "Pastores dabo vobis" de 1992, i 
també en parla com d'"una experiència 
original de la vida de l'Església" i com 
"una comunitat eclesial educativa". 
L'objectiu sempre recercat i fonamen- 
tal és que els seminaristes "es transfor- 
min en autèntics pastors d'ànimes" 
segons va dir el Concili Vaticà II, "per 
fer present el Crist als homes i fer-se 


En aquest moment tenim 78 seminaris- 
tes al Seminari Major i 25 al Seminari 
Menor. Enguany han entrat 15 nous 

les portes del Nadal, quan 
l'estiu només és un record i l'inici del 
curs ja ens ha deixat, us comuni- 
quem, a manera de crònica, les 
"fites" més significatives del camí 
recorregut durant aquest primer tri- 
mestre que acaba. 
Enrera queden els dies passats durant 
el juny amb malalts, brancadiers, 
infermeres — i o pelegrins — de 
l'Hospitalitat de la Mare de Déu de 
Lourdes. Un grup de seminaristes de 
BUP aprengueren la lliçó: "amor als 
malats, amor a la Mare de Déu, amor 
a Crist-Eucaristia". Qui ens encorat- 
java amb aquestes paraules era el 
nostre Sr. Arquebisbe. Ars i Taizé 
també foren dos llocs visitats, cop- 
sant l'anhel de pregar en unió amb 
tots els cristians de les diverses con- 
fessions. 
Els més petits, nois d'EGB, passaren 
uns dies de pregària i muntanya al 
Santuari de Núria durant el juliol. 
És de ben valorar per a una completa 


formació els dies de vacances. 
Cadascú ha pogut conviure en famí- 
lia. Alguns han realitazat un servei al 
Casal del Raval: uns altres han parti- 
cipat amb jovès de la pròpia parrò- 
quia en campaments i rutes. 
L'ordenació dels tres nous bisbes 
auxiliars, el 5 de setembré, ens fou un 
excelelent motiu per retrobar-nos 
abans de començar el curs escolar. 
Noves cares de joves generosos s'han 
afegit a la colla del Seminari Menor. 
Déu continua cridant al seu servei a 
qualsevol edat. En som testimonis: a 
La Conreria continuen venint lliure- 
ment alguns nois que cerquen un ajut 
per a discernir la pròpia vocació en 
un ambient que vol ser joiós, fraternal 
i marcadament cristià. 

Enguany són 25 els seminaristes. 
Alhora, també participen de l'escola 
14 interns i 81 externs. Hi ha 120 
alumnes en total. 

Fent aquesta ràpida mirada als fets 
esmentats hom respira feliç davant 
del batec i els somnis engrescadors 
d'uns nois que han sentit la crida del 
Senyor. Són l'afany d'una Església 

que camina a Catalunya, en temps de 
"Concili", i que no té por de confes- 
sar que necessita joves sacerdots. 
Aquest serà un dels temes d'estudi. 
Els joves seminaristes són el demà 
d'una diòcesi que no pot renunciar a 
preparar els seus preveres. 

Sobre la pregària i el silenci fecund 
dels monjos de la Cartoixa es fona- 
menta La Conreria, un dels mitjans 
que el nostre Arquebisbat de 
Barcelona continua oferint per al 
foment i discerniment de les "llavors 
de vocacions" adolescents i juvenils. 


Mn. SERGI GORDO 
Formador del Seminari Menor 


—I 

n primer lloc cal fer un repàs de les activitats que, a 
grans trets, han portat a terme els seminaristes en el seu pla 
d'estiu: monitors en el Casal-Menjador de la Fundació 
Escó, al barri del Raval, monitors en els Menjadors per a 
infants de Nou Barris: colslaboració en el Multifestival 
David: assistència a malalts al Santuari de Lourdes, troba- 
da de seminaristes en el Món Obrer, a Madrid, monitors a 
colònies de la Fraternitat Cristiana de Disminuits, cursets 
(de Litúrgia, de Catequesi, de l'Escola de l'Esplai...), colò- 
nies parroquials i campaments, i moltes altres què han fet 
de l'estiu una autèntica etapa de formació. 

Al setembre destaquen: el dia 5, l'ordenació episcopal de 
Mons. Pere Tena, Mons. Jaume Trasserra i Mons. Joan- 
Enric Vives, rector del nostre Seminari. Del 6 al 8, la pri- 
mera convivència del Seminari, a la Conreria. sobre quies- 
tions pastorals amb el tema "Pastoral d'adolescents i 
Catequesi de Contirmació", amb la participació de la Gna. 
MP Claustre Soler. de la Companyia de Maria. i de Rosa 
Deulofeu, Delegada de la Pastoral de Joventut i presidenta 
del MCEC. El dia 30 iniciàvem el curs, amb la incorpora- 


ció de 15 nous seminaristes. A cada casa es va fer una con- 
vivència i un recés. 

Durant l'octubre: el dia 4 començaven les classes a les 
Facultats de Teologia i Filosofia amb l'entrada en vigor 
del nou pla d'estudis.El dia 5, els de Filosofia van assistir a 
Vacte inaugural del curs de la Univ. Ramon Llull, amb la 
Missa presidida pel Sr. Arquebisbe i l'assistència del Sr. 
bisbe Joan-Enric Vives. La lliçó inaugural va estar a càrrec 
del professor Octavi Fullat sobre el tema "Axiologia antro- 
pològica". En el Seminari, el dia 8, vam fer la jornada 
d'inici del curs i presentació dels nous, en la qual el Sr. 
Arquebisbe va presidir l'Eucaristia i ens acompanyà a la 
sobretaula. La inauguració del Curs Acadèmic de les 
Facultats es feu el dia 27, la lliçó inaugural va estar a 
càrrec del Dr. Pié i Ninot, sobre el concepte de la 
Sinodalitat eclesial. 

Del mes de novembre destaca sobretot la celebració del 
400è aniversari de la fundació del Seminari de Barcelona, 
que tot just començava la seva singladura el 20 de novem- 
bre de 1593. Amb aquest motiu el dia 25 es presentava el 


llibre del Dr. Enric Subirà i Blasi El Seminari de 


MESTRE 


Barcelona (1593-1917). El dia 2 d'aquest mes, el Sr. 


Arquebisbe va dinar amb els residents de La Sagrera i els 
de Diputació i els va dedicar una bona estona de tertúlia. 
Aquell mateix dia fou la Missa pels familiars, amics i 
benefactors difunts del Seminari. També vam assistir a la 
Festa de la Dedicació de la Catedral, el dijous dia 18. I el 
dia 23 el Sr. Arquebisbe presidia l'Eucaristia pels preveres 
difunts de Barcelona, que comptava amb la presència dels 
bisbes auxiliars Mons. Pere Tena, Mons. Jaume Trasserra i 
Mons. Joan-Enric Vives. 

El mes de desembre està marcat per la preparació de les 
Festes del Nadal, sobretot amb les Vetlles de pregària a 
cada residència. Com ja és tradició, el Dinar de Nadal ha 
estat una gran festa, entranyable i engrescadora. 

Hem tingut dues Jornades de Formació. La de novembre 
comptava amb l'assistència de la Gna. M" Teresa Llach, 
carmelita vedruna i Secretaria General del S.I.C de 
Catalunya i les Illes. El tema fou "La catequesi en l'estruc- 
tura evangelitzadora, avui". El 10 de desembre fou convi- 
dat el P. Cassià Just, abat emèrit de Montserrat, que ens 
parlà sobre ' Individu i comunitat. La superació de l'indivi- 
dualisme en la vida del prevere". Durant la celebració de 
l'Eucaristia d'aquesta Jornada, presidida per Mons. Joan- 
Enric Vives, van rebre l'Admissió a Ordes els companys: 
Xavier Dorado, Carles Elias, Santiago Gonzàlez, Xavier 
Ribas, Homer Val i Valentí Vézquez. 

'Durant aquest trimestre ens han visitat: Mn. Manel Pousa - 
que ens parlà de la seva experiència com a educador de 
carrer i en la pastoral penitenciària-, Pere Milà i Miquel 
Àngel Pérez -sobre la seva experiència a les diòcesis xile- 
nes de Calama i de Copiapó, durant un mes, en colelabora- 
ció amb la Delegació de Missions-, Mn. Jordi d'Arquer - 
sobre el camp de treball a Xile-, i en Marcel-lí Joan 
Alzinella, secretari del Consell Pastoral 
Diocesà i cap de relacions externes de la 
Direcció General de Serveis Penitenciaris i 
Rehabilitació. 

També han anat venint els rectors de les 
parròquies on fem la colelaboració pastoral, 
celebrant l'Eucaristia i compartint el dinar 
amb nosaltres. Els predicadors dels recessos 
mensuals han estat Mn. Pere Farriol i Mn. 
Ignasi Marquès -al Convictori-, Mn. Lluís 
Portabella i Mn. Gaietà Casacoberta -a 
Diputació:, i Mn. Francesc Catarineu i Mn. 
Xavier Morlans -a La Sagrera-. 

En el capítol d'ordenacions: han estat orde- 
nats diaques Mn. Pere Milà i Mn. Miquel 
Àngel Pérez. Í han estat ordenats preveres 
Mn. Agustí Panyella, Mn. Joan Cabot, Mn. 
Narcís Ribot, Mn. Xavier Pagès, Mn. Albert 
Sols i Mn. Enric Hidalgo. A tots ells, enho- 
rabona i per molts anysl 


HOMER VAL i PÉREZ, 5è de Teologia. 


CONVIVÈNCIA DE 
PASTORAL A LA CONRERIA 


Del 6 al 8 del passat mes de setembre es va dur a terme la pri- 
mera convivència del Seminari Major a La Conreria sobre 
quiestions pastorals amb el tema Ta pastoral d'adolescents i 
la Catequesi de Confirmació". 

L'objectiu de la convivència era l'aprofundiment en la forma- 
ció pastoral i fer una trobada a les darreries de l'estiu que aju- 
dés a començar amb' renovat impuls el nou curs. Semblava 
adient, doncs, trobar un lloc que afavorís un bon ambient. És 
així que a La Conreria vam poder gaudir de la natura, de les 
aules necessàries, de les seves instalelacions esportives... 

En el tractament de les questions pastorals vam comptar amb L 
la col-laboració de la Gna. M' Claustre Soler, de la $ 
Companyia de Maria, pel que fa a la Catequesi de £ 
Confirmació i a la pastoral d'adolescents, i amb la Delegada / 
de la Pastoral de joventut, Rosa Deulofeu, en el camp de la 1 
pastoral de post-confirmació i pastoral juvenil en general. 

Les sessions van transcórrer al matí i a la tarda, tot compagi- 
nant-ho amb la pregària, l'esport i altres activitats de lleure. 
La Gna. M' Claustre Soler se centrà, sobretot, en els aspectes I 
psico-pedagògics que han d'acompanyar la pastoral d'adoles- 1 
cents i la catequesi dels nois i noies que-es preparen per a la / 
Confirmació. Combinà les xerrades teòriques amb algunes / 
pràctiques concretes d'animació. Per la seva banda, Rosa Ll 
Deulofeu -que "s'estrenava" com a Delegada de Pastoral de 
joventut- decidí fer un coleloqui obert, a partir del treball per Í 
grups, sobre les dificultats reals amb què ens trobem en la / 
pastoral dels joves que han estat confirmats. 
En general l'experiència fou prou positiva i deixa obert el 
camí per millorar-la en properes ocasions. 


- HOMER VAL i PÉREZ, Sè Teologia / 

PRESENTACIO 
DEL LLIBRE: 
EL SEMINARI 

DE BARCELONA 
(1593-1917) 


ig l passat 25 de novembre al 


1. saló d'actes del Seminari, en ocasió 
del quart centenari de la fundació 


Ll del Seminari de Barcelona, es va 


presentar el llibre El Seminari de 
Barcelona (1593-1917), obra del 
Dr. Enric Subirà i Blasi. A la pre- 
sentació hi van assistir: Mons. 
Ramon Daumal, bisbe auxiliar emè- 
Ll rit de Barcelona: Mons. Joan Enric 
Vives, bisbe auxiliar i rector del 
l Seminari: el P.Josep Massot, monjo 
de Montserrat i representant de les 
Publicacions de l'Abadia de 
ontserrat, editors de l'obra: Mn. 
simir Martí. autor del pròleg: i 
l'autor de l'obra. 


Cal destacar que l'autor hagi vol- 
gut reflectir. en aquest llibre no 
només la història del nostre 
Seminari, amb un magnífic treball 
històric i de recerca de documenta- 
ció que ara es posa a l'abast de tot 
el públic, sinó també la vida quoti- 
diana, la pedagogia educativa, la 
vida espiritual del seminarista... 


El treball del Dr. Subirà estudia 
les diferents implantacions del 
Seminari, l'estatut del seminarista, 
el règim intern, la vida espiritual, 
l'ensenyament i 0 pedagogia, 
l'important paper que va jugar el 
nostre Seminari a la Renaixença del 
país i l'obra es completa amb un 
ampli apèndix documental. 

Per finalitzant l'acte, Mons. Vives 
va aclarir diversos punts de Vactual 
funcionament intern i de les fun- 
cions socials i pastorals del 
Seminari. 


DAVID VARGAS -Introductori 


CRONOLOGIA 
DELS 400 ANYS 
DEL SEMINARI. 


1563 -15 de juliol-. Concili de 
Trento. Decret d'erecció dels 
Seminaris. 

1593 -22 de setembre-. El papa 
Climent VIII aplica els béns del 
monestir. de religioses — de 
Montalegre per a la fundació del 
Seminari. 

1593 -19 de novembre-. El bisbe 
Joan Dimes Loris nomena primer 
rector del Seminari el Doctor Marc 
Esteve. 


1593 -20 de novembre-. El nou 
Rector del Seminari pren possessió 
de Pedifici. 

És així que el dia 20 de novembre 
de 1593 va quedar convertit en 
Seminari de Montalegre allò que 
durant dos-cents anys havia estat 
monestir. de — Canongesses 
Agustines". 

1650. El Seminari és tancat a causa 
de la pesta, de les incessants gue- 
rres a Catalunya i a la impossibilitat 
de fer front a les contingències 
amb les rendes existents. 


L SEMINARI 


1651. L'edifi resta abandonat i és 
ocupat per les tropes franceses que, 
en unió dels voluntaris catalans, 
defensaven la ciutat assetjada per 
Vexèrcit castellà que comandava 
Don Juan d'Àustria. 

1715-1723. L'edifici és ocupat pels 
pares caputxins. 

1735. Reinauguració del Seminari 
diocesà al mateix edifici. 

1772. El Seminari es trasllada al 
colelegi dels jesuites de la Rambla, 
que havien estat expulsats 
d'Espanya l'any 1767. Passa a ano- 


menar-se: "Seminari de Betlem". 
1858. Es confia la direcció del 
Seminari als jesuites. 

1868. Revolució. Supressió dels 
ordes religiosos. Els jesuites aban- 
donen el Seminari i deixen la direc- 
ció al clergat diocesà. L'exèrcit 
revolucionari ocupa alguns locals 
del Seminari, que és compartit pels 
pocs seminaristes que restaven, pels 
seus superiors i pels militars. L'edi- 
fici és destinat a "Instituto de 
Segunda Ensefianza y Escuela 
Industrial" 

1872. Es disposa que retorni al 
Bisbe l'edifici del Seminari. 

1874. Recuperació per part del 
Bisbat de l'edifici de la Rambla. 
1877 -i0 de març-. Compra del 
solar situat "tras la nueva 
Universidad" per 548.407,2 pts. 
1878. L'arquitecte Elies Rogent es 
fa càrrec de. les — obres. 
Enderrocament de l'edifici de la 
Rambla. 

1878-1882. Seminari provisional a 
l'edifici del carrer de Tallers 22, 
anomenat Casa Magarola. 

1882. Els seminaristes ocupen 
l'edifici, encara no acabat. 

1904 -4 de desembre-. Inauguració 
solemne de l'edifici del carrer 
Diputació. 

1905. El Cardenal Casafias confia 
la direcció del Seminari a 
P'Hermandad de Operarios 
Diocesanos del P. Manuel Sol". 
1909 -26 de juliol-. Setmana tràgi- 
ca: assalt de l'edifici. 

1936 -21 de juliol-. Persecució reli- 
giosa. L'edifici és abandonat, prè- 
viament és ocupat per la FAI. 
Martiri del Rector i alguns forma- 
dors, professors i seminaristes. 
1936-1938. L'edifici és successiva- 
ment: Universitat popular de la 
FAl, Alberg de guerra de la 
Generalitat, camp de presoners del 
S.LM. (txeca) i hospital. 


1939. Colelecta obligàtoria per res- 
taurar el Seminari. Culte públic a 
l'església. 

1940. Inauguració del Seminari 
Menor a la Conreria. 

1942 -15 de desembre-. Decret 
d'erecció canònica del Seminari 
Menor de la Conreria. 

1952. El Seminari és la seu de les 
oficines del Congrés Eucarístic 
Internacional. 

1957. Els preveres acabats d'orde- 
nar passen a viure al "Convictori". 
1965 - 28 d'octubre-. Decret del 
Concili Vaticà H sobre la formació 
sacerdotal ( Optatam Totius ). 
1966 - octubre-. El Seminari resta 


4. tres mesos tancat per estudiar l'apli- 


cació del Decret conciliar Optatam 
Totius. 

1967 - gener-. Els alumnes dels 
darrers cursos passen a viure al 
Convictori. 1968. Inauguració de la 
Secció de Sant Pacià Facultat de 
Teologia de Barcelona. 

1970. Inauguració de la residència 
de la Sagrera. 

1971. Inauguració de la residència 
del Guinardó. 
1986. Retorn a 
Diputació. 


l'edifici de 


Ú Em dic Jesús Cahas ji Garcia, tinc 37 


l Em dic Ramon Roca i Font. Actualment 


q un Es del baix Montseny. Treballava 
de 

anys i he nascut a Granollers. Vaig estu- 
diar A.T.S. d'urgències i sóc batxiller en 
Teologia. Treballava a les urgències de 
"Hospital General de Granollers. La 
meva parròquia és la Mare de Déu de 
Fàtima. Aquest curs em dedico a la 
Llicència en Moral. Em sento feliç d'estar 
amb vosaltres fent camí vers el sacerdoci 
ministerial. 


Sóc en Joan B. Fuster i Pérez. tinc 39 
anys. Vaig ser gerent d'empresa, proce- 
deixo de la parròquia de la Mare de Déu 
de la Salut de Badalona. He estudiat a 
Martí Codolar els cursos de filosofia i 
ft de teologia. Actualment faig tercer 
de Teologia. He col.laborat en la Pastoral 
Sanitària. 
Em dic Jordi Fàbregas i Olivan, tinc 39 
anys i he nascut a Barcelona. Vaig treba- 
llar a l'Agrupació Mútua del Comerç i de 
la Indústria. He estudiat Psicologia 
(Psicomotricitat). Provinc de la parròquia 
de Sant Jordi de Sabadell (Barri de la 
Romànica). He colelaborat en la Pastoral 
Penitenciària i de la Salut. 


visc a la Sagrera i faig el curs introducto- 
ri. Sóc de Santa Maria de Palautordera, 


ormer i col.laborava pastoralment a la 

mòquia i amb la Fraternitat Cristiana de 

isminuits. M'agraden les sardanes de 
plaça i el ball de gitanes del Vallès. 


Sóc l'Àngel Garcia i Albarran, tinc 44 
anys. He treballat a l'Escola Professional 
del Clot (Jesuites), i com a Director 
Financer a la Fundació Emi (Institut 
Estudis Empresarials). La meva comuni- 
tat cristiana ha estat fins ara la de sant 
Pere Claver del Clot (Jesuites). De la 
Coordinació Catalana de Colònies, Casals 
i Clubs d'Esplai n'he estat President. He 
començat aquest any el primer Curs. 


Em dic Marc Pena i tinc 19 
anys. Visc a Barcelona i sóc de la parrò- 
quia de la Mare de Déu del Pilar. Fins 
ara, he estat estudiant idiomes: francès, 
anglès i italià, i pel que fa al francès he 
aconseguit de treure'm el diplomat. Sóc 
un noi molt aficionat a la fotografia, al 
bàsquet ia tot tipus d'animals, amb pre- 
ferència pels ocells. 


. Sóc en Robert Baró i Cabrera. 
Tinc 22 anys i vinc de la parròquia de 
Sant Julià d'Altura, a Sabadell, on he 
estat molts anys a l'agrupament escolta. 
Aquest estiu m'he llicenciat en Història a 
l'Universitat Autònoma i m'he dedicat, 
sobretot a l'arqueologia medieval. 


— P 


DELS NOUS 


Actualment, estic preparant la tesi docto- 
ral sobre els visigots. Enguany he entrat 
al convictori i estic colelaborant a la 
parròquia del Sagrat Cor de Ca N'Oriach, 
també a Sabadell. 


Em dic Andreu Oller i Salud i 
sóc del barri de Sants de Barcelona. Tinc 
29 anys i sóc economista. Aquest any 
passat he estat treballant d'administrador 
a la fundació Pere Tarrès. En aquests 
moments estic dedicat a la pastoral juve- 
nil a la parròquia de Santa Maria dels 
Sants i alhora participo activament en la 

els joves de la nostra parròquia. 


Em dic Josep-Lluís Calvís i 
Comangés. Sóc de Mollerussa, del Plà 
d'Urgell. Visc a Barcelona i fins ara he 
estat estudiant FP. He treballat de cam- 
brer i d'ajudant tècnic informàtic. Sóc de 
la comunitat de Sant Ramon de Collblanc 
itinc 23 anys. 


El meu nom és Sergi Figueras i 
Plaza i tinc 19 anys. Sóc de Barcelona, 
de la parròquia de Sant Pacià, al barri de 
Sant Andreu de Palomar. Fins ara he estat 
estudiant COU al Seminari Menor de la 
Conreria i a estones lliures he pogut com- 
paginar els estudis de piano. Actualment 
estic colelaborant a la parròquia de Sant 
Joan, de Vilassar de Mar, on faig cateque- 
si de comunió, dirigeixo un grup escolta i 
faig d'animador de cants a la missa jove. 
I per acabar, dir-vos que estic molt con- 
tent d'haver entrat enguany al Seminari. 


Déu vos guard a tots. Em dic 
Esteve Ferré i Planas i tinc 22 anys. Sóc 
natural de Sitges, de la parròquia de Sant 
Bartomeu i Santa Tecla on colelaboro de 
monitor a l'esplai parroquial, entre altres 
activitats. Enguany he acabat la prestació 
social com a objector de consciència a la 
Creu Roja de Sitges i he cursat els estudis 
fins a COU. 


Sóc en David Vargas i sóc del 
barri del Carmel de Barcelona.Tinc 19 
anys i vinc dels salesians, dels quals en 
tinc un bon record. Fins ara he estudiat 
FP a Sarrià, (quart curs de màquines elèc- 
triques), he estat monitor del Centre 
Juvenil Martí-Codolar. Actualment 
colelaboro a la parròquia de Santa Maria 
del Taulat, al Poblenou. 


I Sóc en Víctor Mariné i estic aju- 
dant a la parròquia de Sant Paulí de Nola, 
al barri del Besós. Entre altres activitats 
estic fent catequesi d'adolescents i parti- 
cipo en un grup de militants de la 
JOC/Joc-Jobac. A més sóc voluntari del 
Parc Metropolità de Collserola, i si voleu, 
estic disposat a ensenyar-vos la muntanya. 


Em dic Joan-Carles Hortigón 
Caballero i tinc 18 anys. Sóc de la parrò- 
quia de St. Jordi de Sabadell. Fins ara 
havia estudiat només l'EGB però tot i 
així, m'he dedicat a tenir cura dels 
minusvàlids de Graminvall i del Casal 
d'avis de la Residència Albada, a 
Sabadell. 


El meu nom és Bonaventura 
Tohà i Latorre. Tinc 26 anys i vaig néi- 
xer a Tremp (Lleida). La meva parròquia 
d'origen és el Santuari de l'Ord. He cur- 
sat els estudis d'EGB, he fet cursets i tre- 
ballat de bomber, de forestal, de camioner 
i de topògraf, encara que. primordial- 
ment. he estat treballant en el ram de la 
pagesia. Actualment els caps de selmana 
vaig al Cottolengo i ajudo els malalts. Us 
he de dir que estic molt satisfet de la lra- 
ternitat que engloba el Seminari i de tots 
els relacionats amb ell. 


INAUGURACIÓ 
DE LES 
FACULTATS 


de pronunciar la lliçó magistral que 
duia per títol: La Sinodalitat Eclesial. 
Començà la seva disertacióexposant 
els orígens de la sinodalitat i fent una 
breu anàlisi històrica de la mateixa, 
arribant a la conclusió que totes les 
activitats de l'Església 

són forçosament marcades per un cert 
caràcter de sinodalitat -paraula que 
originàriament vol dir "viatjar en 

comu . 


l passat dia 27 d'octubre la 
Facultat de Teologia de Catalunya i 
la Facultat Eclesiàstica de Filosofia 
de Catalunya, inauguraren, en un acte 
acadèmic conjunt, sota la presidència 
del Sr. Arquebisbe de Barcelona, 
Mons. Ricard Maria Carles, Gran 
Canceller de les esmentades 
Facultats, el curs 1993-94. Van assis- 
tir-hi, entre d'altres, el bisbe de 
Tortosa, Dr. Lluís Martínez Sistach, 
els cinc bisbes auxiliars de la nostra 
arxidiòcesi i el president del 
Parlament de Catalunya, Molt 
Honorable Sr. Joaquim Xicoy. 


El principi i fonament visi- 
ble de la unitat en les respectives 
Esglésies particulars, formades a 
imatge de l'Església universal, és el 
bisbe, "i en les quals i a base de les 
quals existeix l'Església catòlica i 
única". L'Església universal, que es 
realitza en cadascuna de les particu- 
lars, fa present en ella mateixa totes 
les Esglésies locals a partir de les 
quals està constituida. 


A les 10 cel matí comença- 
ren els actes inaugurals amb la cele- 
bració de l'Eucaristia. A la homilia, 
el Sr. Arquebisbe va fer esment de 
dos fets transcendentals per a l'estu- 
di, l'ensenyament i l'investigació 
teològiques: per una banda la publi- 
cació de l'encíclica Veritatis 
Splendor i per l'altra, l'inici del 
Concili Provincial Tarraconense que 
"és una oportunitat per continuar i 
intensificar una colelaboració fruc- 
tuosa mitjançant el diàleg entre pas- 
tors i teòlegs". 


El Dr. Pié esmentà, per aca- 
bar, les principals formes institucio- 
nals de la sinodalitat: el Concili 
Ecumènic, les — Conferències 
Episcopals, el Sínode dels Bisbes, el 
Consistori i els Concilis Provincials. 
Va concloure dient que la sinodalitat 
forma part intrínsecament de la natu- 
ralesa mateixa de l'Església, entesa 
com a comunió, i en el ministeri epis- 
copal. En efecte, la seva essència pro- 
vé del principi de la "communio", 
que es basa en la immanència de la 
compenetració mútua de les dimen- 
sions universals i locals, la sinodalitat 
s'origina en el fet que tots els bisbes, 
com a caps de les esglésies locals, 
participen, en el mateix grau del 
sagrament de l'orde, i en el fet que 
l'Església del Crist es realitza amb 
una dimensió local i universal. 


A continuació tingué lloc 
l'acte acadèmic. Primer de tot, el 
degà-president de la Facultat de 
Teologia de Catalunya, Mn. Gaspar 
Mora, va llegir la memòria del curs 
anterior, amb un especial esment als 
actes commemoratius del 25è aniver- 
sari de la creació d'aquesta Facultat. 
A continuació el degà-president de la 
Facultat Eclesiàstica de Filosofia de 
Catalunya i president de la 
Universitat Ramon Llull, P. Josep 
Maria Coll, va llegir la memòria del 


Curs. 

Per últim, el Dr. Salvador 
Pié, professor del departament de 
Teologia Sistemàtica, fou l'encarregat 


PER TERRES DE XILE 

Sat 


uin goig aquest estiut Hem 
pogut palpar aquella catolicitat de la 
nostra Església que hem pogut viure ' 
tant a la Facultat com al mateix 
Seminari. 

Així és com, per la voluntat i la 
bona entesa del Seminari de Barcelona . 
i de la Fundació Memorial Josep Breu 
(i gràcies al treball personal de Mn. 
Jorba) vam poder viure aquesta aven- 
tura enmig de l'Església sudamericana, 
concretament a Xile. 

El projecte concret era viure les / 
gairebé cinc setmanes de la nostra 
estada al costat dels capellans de la 
nostra diòcesi de Barcelona que 
colelaboren al nord de Xile, a la quasi- 
diòcesi, altrament dit prelatura, de 
Calama, a uns 1600 quilòmetres al 
nord de la capital, Santiago. El marc 
geogràfic té dues dades molt significa- 
tives i espectaculars: és el desert més : 
sec de la Terra (la humitat retativa mit- 
ja està al voltant del 570) i sempre 
s'està per damunt dels 2300 metres (el petit 
poblet de Talabre està situat per sobre dels 
3500 metres). 

L'estada va quedar distribuida en tres 
parts: el temps en què vam conèixer els 
poblets de les muntanyes en la regió que 
envolta el Salar d'Atacama, acompanyats 
pel Pep Cadevall (allí l'anomenaven fami- 
liarment "Cade"), després, amb l'Enric 
Olivé i el "Cade", vam visitar les dues 
poblacions més importants de la prelatura, 
Calama i Chuquicamata, on es concentra 
gairebé tota la població i l'activitat evange- 
litzadora, i, finalment, una tercera part no 
prevista en què el bisbe de la regió, Mons. 
Cristian Contreras, ens va acollir a casa 
seva durant una setmana. 

Van ser tres punts de vista prou bons i 
que es complementaven molt bé per conèi- 
xer a fons la realitat de l'Església en aquell 
indret. Als poblets de l'interior vam viure 
amb una gent amb trets força indígenes, 
amb un tipus de vida molt senzill i difícil 
per les condicions de l'entorn, però a la 
vegada ben organitzada. En més d'una oca- 
sió, són ells qui t'ajuden a comprendre la 
seva manera de viure, la seva cultura, les 
tradicions, la seva fe on es barregen el seu 
origen indígena atacameny, la tasca dels 
primers hispans colonitzadors i el treball 
evangelitzador d'aquests últims anys. Va 
ser bonic veure com acompanyant el 
"Cade", la qual cosa ens convertia automà- 
ticament en "padresitos", se'ns obria la por- 
ta de qualsevol llar. La figura del capellà 
d'allà és bastant semblant a la que fa uns 
anys nosaltres coneixíem com a "capellà de 

poble", però sense perdre mai de vista la 
part més missionera. Ens va impressionar 
molt la missió popular que es va fer durant 
un cap de setmana llarg al poblet de Peine, 
en ple desert, bastant allunyat del poble 
principal de San Pedro de Atacama. 

L'experiència canvià quan ens vam 
instalelar a la parròquia de Chuquicamata 
amb l'Enric Olivé i cl "Cade". Fou entrar 
més en una vida parroquial xilena amb les 
seves característiques pròpies, i'on frapa 
com les persones expressen molt més la 
seva fe. l'segurament ho necessiten, perquè 
si a occident hem de combatre la indiferèn- 
cia davant Déu, allà han de defensar-se de 
Pallau de moltes altres religions i fins i tot 
de sectes. Sembla que la part de món que 
els domina, occident, no veu amb bons ulls 
tot el treball que la Església Catòlica fa a 
favor d'aquella gent, molesta el seu tipus 
d'evangelització compromesa. 

Els barris de Calama pateixen un 
empobriment generalitzat, però allò que 
més ens va sorprendre va ser la forta deses- 
tructuració familiar. Tant és així que es 
diria que no s'ha assumit el tipus de família 
estructurada en parella i generacional. Tot i 
això, és cert que, malgrat la duresa d'aques- 
ta vida, encomanen una alegria que no tro- 
bem a casa nostra. Com deia l'Enric: tenim 
pobres alegres. 

La setmana que vam viure amb el bis- 
be Cristian la podríem qualificar de privile- 
giada. Acompanyant-lo vam conèixer la 
part més amagada de la quasi-diòcesi, la 
vida i la relació dels dotze capellans que hi 


han, l'estructura i organització d'una 
diòcesi naixent, el moment de 
l'Església xilena, els seus problemes, la 
seva relació amb la passada dictadura i 
la molt difícil transició política... 
Realment es va posar molt al nostre 
abast i va enriquir d'una manera ines- 
perada el nostre viatge. En aquest sentit 
: no es pot oblidar que tenim en l'Enric 
Olivé i la seva llarga experiència en 
aquelles terres (aquest any farà trenta 
anys que va arribar a Xile), un home 
- molt valorat per l'Església xilena. La 
- seva opinió té sempre un pes en qualse- 
Ç Vol decisió. 

i Del mateix bisbe van sortir els millors 
: elogis cap als tres capellans catalans 
d'aquella zona: el "Cade", l'Enric i el 
Xavier Ayora. Aquest, tot i que és 
l'últim arribat a terres de Calama, ja 
s'ha guanyat l'estima de tots amb el 
seu to proper i desenfadat. El bisbe i la 
gent d'allà valoren d'ells sobretot dues 
coses: el treball pràctic, d'equip i d'un 
clar sentit pastoral, i la vida austera, 
entregada i convençuda, espiritualment 
parlant. Però tot això no només 
d'aquests tres, sinó també dels cape- 
llans catalans que en aquests últims decen- 
nis han deixat generosament part de la seva 
vida allí, l'empremta dels quals tant es recor- 
da. No va ser una lloança interessada sinó un 
reconeixement consegient. 

Teníem previst també acompanyar uns 
dies els altres tres capellans catalans de la 
diòcesi de Copiapó, situada uns sis-cents 
quilòmetres més al sud: en Josep Serrano, 
en J. Sagalès i en Mancl Roig, però va ser 
del tot impossible. Només vam poder veure 
en J. Serrano i al bisbe de Copiapó Mons. 
Ariztia, un home que en poca estona ens va 
captivar, i que actualment és el president de 
la Conferència Episcopal Xilena. 

Cal dir també que la presència de les 
nostres diòcesis allà no s'esgota amb els nos- 
tres capellans missioners sinó que hi han 
nombrosos laics que, d'una manera silencio- 
sa, realitzen una tasca tant de sensibilització 
dels joves com un treball d'ajut desinteressat. 

En tornar ens han quedat molts 
records. molts noms d'allà, experiències 
d'Església poc imaginables, trobar-hi la mà 
de Déu enmig de les dificultats i de l'angoi- 
xa d'una vida injusta. Ens ha tocat el nostre 
esperit i hauria d'haver-nos fet més humils. 
La nostra Església és, a la vegada, pobra, 
pecadora i gran, perquè la forma qui la for- 
ma, perquè hi ha cl Déu d'amor al darrera i 
perquè també sap estar al seu Hoc quan cal, 
de forma callada i humil. 


Miquel Àngel Pérez 
Pere Milà 


HISTÒRIA GRÀFICA SEMINARI 


1.- 1593-1772: El Seminari a la Casa de la Caritat, del carrer de Montalegre 
2.- 1772-1877: El Seminari a l'Església de Betlem. 
3.- 1878-1882: Allotjament provisional al carrer Tallers. 4.- 
1882: El Seminari Conciliar al carrer Diputació (foto de 1910) 
5.- 1957: Residència del Convictori, al barri de les Corts. 
6.- 1970-1971: inauguració de les residències de La Sagrera (a la foto) 
i del Guinardó (tancada 10 anys més tard). 


